Schroeder pelasi myös alle 18-vuotiaiden MM-kilpailuissa vuosina 2007 ja 2008, joista ensimmäinen turnaus päättyi hopeaan ja jälkimmäinen pronssiin. Vuoden 2007 turnauksessa hän jakoi seitsemällä syöttöpisteellään Yhdysvaltain sisäisen syöttöpörssin voiton James van Riemsdykin ja Colin Wilsonin kanssa. Vuoden 2008 turnauksessa Schroeder jakoi joukkueen sisäisen tehotilaston voiton Robbie Czarnikin, Kyle Palmierin ja Ryan Grimshaw'n kanssa lukemalla +7.